રાજકોટ શહેર કોંગ્રેસમાંથી કદાવર નેતા ઇન્દ્રનીલભાઇ રાજ્યગુએ રાજીનામુ આપી દીધા બાદ હજુ હડકંપ ચાલી રહ્યો છે. રવિવારે સમસ્ત સમાજની બેઠક બાદ સોમવારે તમામ જ્ઞાતિના આગેવાનો તેમના નિવાસસ્થાને પહોચી કોંગ્રેસના સક્રિય થવા આહવાન કર્યુ હતું ત્યારે આજે સતત બીજા દિવસે ૧૯ નગરસેવકો નીલસીટી કલબ ખાતે આવેલા ઇન્દ્રનીલ રાજ્યગુના નિવાસસ્થાને પહોચી ગયા હતા અને રાજકોટના નીડર અને સક્ષમ નેતા ઇન્દ્રનીલભાઇ કોંગ્રેસમાં પરત આવે તે માટે નગરસેવકો હાજર રહ્યા હતા. ૧૯ નગરસેવકોએ એવી ચીમકી ઉચ્ચારી હતી કે અમદાવાદ પ્રદેશ પ્રમુખની ઓફીસની બહાર ધરણાં કરવામાં આવશે.